UPUTE NAKON OBRANE DVOJNOG DOKTORATA – obveze doktoranda

**Popunjavanje baze OBAD** na adresi:[**http://doktorski.unizg.hr/obad**](http://doktorski.unizg.hr/obad)i obrasca DrSc-04 (izvještaj o radu studenta). Bazi se pristupa elektroničkim identitetom AAI@EduHr

**Ukoričavanje doktorskoga rada (tvrdi uvez u 5 primjeraka)**

Izgled doktorskog rada propisan je obrascem DrSc-08 (u privitku). Ukoliko partnerska institucija zahtjeva da se tiskani doktorski radovi predaju prema propisanim pravilima njihove institucije potrebno je obratiti pozornost na sljedeće:

- da su na naslovnici doktorskoga rada navedeni nazivi obje partnerske institucije;

- da doktorski rad obavezno sadržava duži sažetak na hrvatskom jeziku.

#### Dostava dokumentacije i izdavanje potvrde o doktoriranju

#### Potvrda o doktoriranju izdaje se kada Ured za poslijediplomske studije Ff-a zaprimi:

- Originalni Zapisnik o ocjeni doktorske disertacije;

- Prijevod Zapisnika o ocjeni na hrvatskom jeziku (ovjereni prijevod od sudskog tumača);

- Originalni Zapisnik o obrani disertacije;

- Prijevod Zapisnika o obrani disertacije na hrvatskom jeziku (ovjereni prijevod od sudskog

 tumača);

- Potvrdu partnerskog sveučilišta o prihvaćanju teme;

- 5 (pet) tvrdo ukoričenih primjeraka doktorskoga rada i 3 (tri) CD-a sa snimljenim doktorskim

 radom u „pdf“ formatu;

**-** Izjavu o pohrani doktorskoga rada (u privitku);

- Statistički list (u privitku);

- Obrazac DrSc-04 i DrSc-05 (obrazac DrSc-05 popunjava mentor i nalazi se u privitku);

- Popunjenu prijavu za promociju i privolu za objavu podataka;

- Potvrdu o izvršenoj uplati troškova promocije.

#### Promocija i izdavanje doktorske diplome Sveučilišta u Zagrebu

* Prijava za promociju doktora znanosti popunjava se u aplikaciji na adresi:

<http://www.unizg.hr/doktorati>

Aplikacija se otvara s pomoću vlastitoga elektroničkoga identiteta AAI@EduHr .

* Troškovi promocije:

Naknada za tiskanje diplome i promociju doktora znanosti iznosi **900,00 kuna**. U cijenu su uključeni: diploma, knjiga DR.SC., medalja doktora znanosti s ugraviranim imenom promoviranog doktora i svečana doktorska kapa.

Plaćanje u RH:

Općom uplatnicom u pošti, bankama, Internet bankarstvom ili u FINI na žiro račun Sveučilišta u Zagrebu, Trg Republike Hrvatske 14,  IBAN: HR9823400091100010475, Model 00, poziv na broj: 1121. Opis plaćanja: promocija doktora znanosti, OIB kandidata.

Plaćanje u inozemstvu:

University of Zagreb, Privredna banka Zagreb d.d., Radnička cesta 50, HR-10000 Zagreb

BIC: PBZGHR2X IBAN: HR3423400091510297183

Model 00 Reference number: 1211

Upute izradila:

Biserka Pešec

Ured za poslijediplomske studije Ff-a

bpesec@ffzg.hr